Maka segeralah disambut oleh Maharaja Mara Karmah bundanya itu, lalu disapunya dengan air, maka Baginda ingatlah ia lalu menangis pula serta datang hendak menyemba kaki anakanda baginda itu seraya meminta ampun laki isteri, maka segeralah dipegangkan oleh Maharaja Mara Karmah tangan ayah bundanya itu seraya katanya, "Kena fitnah belum mati sekali ini baharulah mati oleh kena sembah ini." Setelah didengar oleh baginda kata anakanda itu, maka katanya, "Janganlah tuan menaruh kecil hati kepada ayahanda orang tua bodoh bebal ini, tiada tahu akan fitnah.